**Διευκρινίσεις για τον Διαγωνισμό ΥΕΠΚΑ 07/2019**

**Αγορά Υπηρεσιών Προσώπων στο Υπουργείο Εργασίας, Πρόνοιας**

**και Κοινωνικών Ασφαλίσεων**

Πιο κάτω παρατίθενται διευκρινίσεις σχετικά με τα έγγραφα του Διαγωνισμού, μετά την υποβολή ερωτημάτων από τους ενδιαφερόμενους:

1. Σύμφωνα με την Παράγραφο 5.2 της Συμφωνίας, ο Παροχέας Υπηρεσιών υποχρεούται όπως παρέχει τις υπηρεσίες του σε αποκλειστική βάση κατά τις ώρες λειτουργίας της Αναθέτουσας Αρχής, επειδή η παροχή υπηρεσιών θα προσφέρεται στα γραφεία του Υπουργείου Εργασίας, Πρόνοιας και Κοινωνικών Ασφαλίσεων, όπου υπάρχει όλη η αναγκαία πληροφόρηση για το αντικείμενο της Σύμβασης.
2. Σύμφωνα με την Παράγραφο 6.4 της Συμφωνίας, τα Νομικά Πρόσωπα πρέπει να υποβάλουν ξεχωριστή προσφορά για κάθε μέλος της Ομάδας Έργου, χωρίς να υπάρχει περιορισμός στον αριθμό των μελών για τα οποία θα υποβληθεί προσφορά. Τα μέλη της Ομάδας Έργου δύνανται, σε περίπτωση εύλογης αιτίας, να αντικατασταθούν με άλλα πρόσωπα που κατέχουν τα απαιτούμενα προσόντα, με βάση τις διαδικασίες που προνοούνται στους Κανονισμούς που ρυθμίζουν τα ζητήματα που αφορούν στην τροποποίηση της Σύμβασης.
3. Το ποσό των €88.800, πλέον Φ.Π.Α., αφορά τέσσερα άτομα για περίοδο 12 μηνών. Η Σύμβαση αφορά σε εξάμηνη περίοδο (€44.400, πλέον Φ.Π.Α.), με δυνατότητα ανανέωσης για άλλους έξι μήνες. Σε περίπτωση μη ανανέωσης της Σύμβασης το ποσό θα μειωθεί αναλόγως.
4. Οι Προσφοροδότες δύνανται να υποβάλουν τις προσφορές τους είτε μέσω του eProcurement, είτε στο Κιβώτιο Προσφορών της Αναθέτουσας Αρχής (Παράγραφος 2.14).
5. Ο χρόνος διάρκειας της Συμφωνίας θα είναι έξι (6) μήνες, αρχής γενομένης της ημερομηνίας υπογραφής της. Η εκτιμώμενη ημερομηνία υπογραφής της Σύμβασης αναμένεται να είναι αρχές Σεπτεμβρίου 2019.
6. Εφόσον ο Προσφέρων είναι νομικό πρόσωπο, οφείλει να προσκομίσει τα ακόλουθα αποδεικτικά στοιχεία σύστασής του:

Ι. Πιστοποιητικό Σύστασης.

ΙΙ. Πιστοποιητικό Διεύθυνσης Εγγεγραμμένου Γραφείου.

ΙΙΙ. Πιστοποιητικό Διευθυντών και Γραμματέα.

1. Στην προσφορά που θα υποβληθεί από τους προσφοροδότες πρέπει να περιλαμβάνεται Βιογραφικό Σημείωμα, στο οποίο απαραίτητα να αναφέρεται, μεταξύ άλλων, τηλέφωνο επικοινωνίας και ηλεκτρονική διεύθυνση για σκοπούς επικοινωνίας με τον προσφέροντα. Το Βιογραφικό Σημείωμα που θα υποβληθεί δεν απαιτείται να είναι σε συγκεκριμένη μορφή.
2. Τα έγγραφα του Διαγωνισμού αφορούν σε αγορά υπηρεσιών για περίοδο έξι μηνών, με δυνατότητα ανανέωσης για άλλους 6 μήνες, και ως εκ τούτου δεν προβλέπονται πρόνοιες για χρόνο απουσίας.